ועדת הכלכלה, כנסת 17, פרוטוקול מספר 676, 2008-08-06 10:30

גלעד ארדן: שלום, אני פותח את ישיבת הוועדה.

גלעד ארדן: עו"ד ראובני תסבירי לנו את מהות התקנות.

חווה ראובני: בהסכמים עם הרשות הפלסטינית נקבע, שבמדינת ישראל מכירים ברישיון הנהיגה שנותנת הרשות הפלסטינית לתושבי הרשות.

חווה ראובני: להכרה הזו יש הסתייגות בתקנות, האומרת שתושב אזור שנוהג ברכב שאינו רשום באזור – ומדובר בעיקר ברכב ישראלי – הוא צריך בנוסף לרישיון נהיגה גם היתר מהמפקד הצבאי.

גלעד ארדן: בעברית פשוטה: כאשר נוהג תושב השטחים ברכב ישראל, לא מספיק הרישיון שיש לו משם, אלא הוא צריך גם היתר מאת מפקד כוחות צבא הגנה לישראל באזור.

גלעד ארדן: באזור עזה?

חווה ראובני: לפי התקנות הקיימות היום אזור מוגדר ככל אחד מאלה: יהודה, שומרון וחבל עזה.

גלעד ארדן: אבל אם אין מפקד בחבל עזה?

חווה ראובני: כמדיניות אל נותנים היתרים כאלה, והמדיניות הזו אושרה בבג"צ לפני מספר חודשים.

גלעד ארדן: למה נותנים היתרים כאלה?

חווה ראובני: מנימוקים ביטחוניים שהוצגו בפני בג"צ.

גלעד ארדן: כלומר, שתושב השטחים לא יכול לנהוג ברכב ישראלי.

חווה ראובני: בישראל.

גלעד ארדן: מה זה רכב ישראלי?

חווה ראובני: רכב שרשום במרשם כלי הרכב הישראליים, עם לוחית רישוי צהובה.

חווה ראובני: אפילו כאלה שיש להם היתרי שהייה בישראל ונמצאים באיחוד משפחות, לא יוכלו.

חווה ראובני: עם זאת, הסמכות קיימת.

חווה ראובני: הכלל הוא שמסרבים, אבל כיוון שהסמכות קיימת אי אפשר להוציא מגדר האפשרות שיהיו מצבים שיחליטו כן לאשר.

חווה ראובני: בבג"צ דובר על נסיבות שונות, כגון נסיבות הומאניטאריות חריגות וכו'.

חווה ראובני: מכיוון שמזה שלוש שנים אין מפקד כוחות צה"ל בחבל עזה, נשארה לאקונה בחקיקה כאשר אין הסדר חקיקתי מי מוסמך לתת היתר כזה לגבי תושב עזה שיש הצדקה לתת לו היתר לנהוג בישראל ברכב ישראלי.

חווה ראובני: מכאן התקנות שלפנינו.

ניר ימין: האם את יכולה לדבר על תקנה 15ב, שלכאורה נותנת סמכות לא לתת היתר מנימוקים ביטחוניים על פי פנייה של המשטרה או השב"כ.

חווה ראובני: תקנה 15ב היא הסמכה לרשות הרישוי לסרב לתת היתר.

חווה ראובני: כאן לא מדובר על היתר של רשות הרישוי, אלא של המפקד.

ניר ימין: האם הוראות בדבר תנועה ותעבורה שהמפקד נותן זה הסדר משלים?

חווה ראובני: זה הסדר משלים.

חווה ראובני: זו תמונת ראי אחד של השני, תחיקת הביטחון ותקנות התעבורה, הכל נסקר בהרחבה בבג"צ.

ניר ימין: קראתי אותו.

חווה ראובני: של גדיר עטלה נגד שר הביטחון ושר התחבורה.

חווה ראובני: הנושא נדון בהרחבה בבג"צ, ושם הדברים עומדים.

חווה ראובני: אנחנו מבקשים לעדכן את התקנות, וליצור את מסגרת הסמכות לתת את ההיתרים האלה היה ויימצא מקום לתת אותם.

חווה ראובני: אני אקרא את התקנות: בתקנה 578ב לתקנות התעבורה, התשכ"א-1961 (להלן – התקנות העיקריות), בהגדרת "אזור", במקום "חבל עזה" יבוא "רצועת עזה".

חווה ראובני: זה הגיע מהפרקליטות הצבאית.

חווה ראובני: כאשר מדובר בחקיקה הישראלית, יש גם "חבל עזה" וגם "רצועת עזה".

חווה ראובני: החקיקה של יישום ההסכמים מתייחסת למונח "חבל עזה" ולא "רצועת עזה".

חווה ראובני: כאן ביקשו להתאים את המינוח.

ניר ימין: להפך.

ניר ימין: בחקיקת יישום ההסכמים מתייחסים ל"רצועת עזה" ולא ל"חבל עזה".

חווה ראובני: מבחינתי זה היינו הך.

חווה ראובני: הבקשה שלה היתה לשם אחידות, ולכן הם ביקשו שהמונח פה יהיה "חבל עזה".

גלעד ארדן: האם אפשר למחוק ולומר בהגדרת האזור: רצועת עזה וגוש קטיף לשעבר.

חווה ראובני: אני לא חושבת שזה מדויק.

חווה ראובני: "2.

חווה ראובני: תיקון תקנה 578ב: במקום תקנה 578ב לתקנות העיקריות יבוא: "לא ינהג תושב אזור רכב שאינו רשום באזור אלא אם כן – אם הוא תושב יהודה והשומרון – יש בידו היתר לכך מאת מפקד כוחות צה"ל באזור יהודה והשומרון או מי שהוא הסמיך לכך.

חווה ראובני: אם הוא תושב רצועת עזה – יש בידו היתר לכך מאת שרה התחבורה והבטיחות בדרכים או מיש הוא הסמיך לכך".

חווה ראובני: מעבירים את הסמכות לשר התחבורה לטפל בהיתרים האלה.

חווה ראובני: אני יכולה לומר, ששר התחבורה מתכוון להסמיך לצורך זה את מפקד מנהלת תיאום וקישור.

גלעד ארדן: האם הוא יכול להסמיך פקיד שלא במשרדו?

חווה ראובני: מי שהוא הסמיך לכך.

חווה ראובני: זה לא מוגבל כאן.

גלעד ארדן: כלומר, תושב רצועת עזה שירצה לנהוג ברכב ישראלי בתוך מדינת ישראל, יצטרך לקבל היתר ממפקד מנהלת תיאום וקישור.

חווה ראובני: נכון.

חווה ראובני: זאת בקשתנו.

ניר ימין: אם הוא רוצה לנהוג באזור, הוא צריך רק רישיון נהיגה ורכב הרשום באזור.

חווה ראובני: עם רכב שרשום באזור הוא יכול לנהוג באזור בלי ההיתר הזה, אבל אז הוא יצטרך היתר להכניס את הרכב.

חווה ראובני: אנחנו לא מסדירים נהיגה בעזה.

גלעד ארדן: אנחנו עוברים להצבעה.

גלעד ארדן: ה צ ב ע ה בעד – 3 נגד – אין נמנעים – אין התקנות אושרו התקנות אושרו.

גלעד ארדן: תודה רבה, הישיבה נעולה.